ming030890/wiki-yue-high-quality huggingface dataset:
科西嘉文

科西嘉文、科西嘉話（Lingua corsa）係種印歐語系羅曼語族嘅語言，主要係法國科西嘉官方語言，同意大利文托斯卡納方言幾似。
科西嘉島大約距離托斯卡納西岸123.9公里（77.0英里；66 海里），而因歷史淵源，科西嘉語被認為係托斯卡納方言嘅一部分，屬於意大利半島嗰邊嘅托斯卡納語系，因此同以佛羅倫斯方言為基礎嘅標準意大利語有密切關係。
喺比薩共和國同熱那亞共和國長期影響科西嘉期間，科西嘉語曾經係一種白話，而意大利語就喺島上充當官方語言，直至1768年法國從熱那亞共和國手中接管呢個島。去到1859年，法語已經取代咗意大利語，成為科西嘉嘅第一語言。到咗法國解放（1945年）嗰陣，幾乎所有島民至少識少少法語。
喺20世紀，島上出現咗大規模嘅語言轉移，島民慢慢適應同改變咗佢哋嘅溝通方式，去到1960年代已經冇咗任何單語主義嘅科西嘉語使用者。到1995年，估計有65%嘅島民能夠識講一定程度嘅科西嘉語， 但係只有大約10%嘅人以科西嘉語作為第一語言使用。

分類
基於結構同比較標準嘅羅曼語言圖表。
根據法國法律，科西嘉話歸類咗做地區語言。幾乎所有人都同意科西嘉話係意大利-羅曼語（Italo-Romance）嘅一部分， 不過佢喺呢個分類入面嘅具體位置仲有爭議。有啲學者認為科西嘉語屬於中南意大利方言嘅一部分， 亦有人認為佢係意大利嘅托斯卡納方言（Tuscan dialect）種類之一。
意大利語同科西嘉語嘅方言（尤其係北部科西嘉語）事實上有好高嘅互通性（Mutual intelligibility）。儘管南部科西嘉語同地理上靠近嘅撒丁語（Sardinian language）係唔互通嘅，但佢同南義大利極端方言（Extreme Southern Italian）例如西西里語（Sicilian language）同卡拉布里亞語（Languages of Calabria）有更接近嘅關係。
另外，有啲理論認為，喺科西嘉島被托斯卡納化之前，可能講緊一種撒丁語系方言，或者同撒丁-羅曼語（Sardo-Romance）好相似嘅語言。
科西嘉語同意大利語之間喺中世紀至19世紀形成咗強烈嘅語言、文化同歷史聯繫，呢個現象同鄰近嘅撒丁島形成鮮明對比。 科西嘉語同意大利語被認為係同一語言嘅兩個社會語言層次。
今時今日嘅科西嘉語係歷史演變嘅結果，同中世紀但丁同薄伽丘時期講嘅托斯卡納語有好大嘅相似度，特別係音韻、語法、詞彙同句法方面。 同標準意大利語（保留拉丁語後綴「-re」）相比，托斯卡納語同科西嘉語失去咗呢個後綴，例如「mittere」（拉丁語「傳送」）變成「mette」或者「metta」。喺代詞方面，「誰」用「chì」代替意大利語嘅「chi」，而「咩」用「chì」代表。
就算路易十五（Louis XV）吞併科西嘉島之後，意大利語仲仍然係教育、文學、宗教同地方事務嘅語言。到咗1859年5月9號，法語正式取代意大利語成為官方語言。 但到1882年法國政府推行朱爾·費里法律（Jules Ferry laws）後，法語先至喺科西嘉逐步普及。科西嘉語後來喺1970年代成為文化重獲運動（Riacquistu）嘅核心，而1974年，法國國民議會正式承認科西嘉話係完整嘅地區語言，而唔再係意大利語嘅方言。

起源
科西嘉同意大利中部嘅共同關係，可以追溯到伊特魯里亞人，佢哋早喺公元前500年就已經喺島上活動緊。 喺公元40年，據報科西嘉島嘅原居民係唔講拉丁文嘅。被放逐到科西嘉嘅小塞內卡（Seneca the Younger）記錄，當時海岸同內陸都係由本地人佔據，而佢聽唔明佢哋嘅語言。具體嚟講，小塞內卡聲稱，島上嘅人口係由唔同族群組成，包括希臘人、利古里亞人（參見利古里亞假說）同伊比利亞人，但由於呢三個群體之間嘅互相影響，佢哋嘅語言早已喺人口中變得不可辨認。 喺公元469年左右，汪達爾人佔據咗呢個島，正式結束咗拉丁語族嘅主導影響。（參見中世紀科西嘉。）如果當時嘅原居民係講拉丁語嘅話，佢哋應該係喺羅馬帝國晚期學識嘅。[未記出處或冇根據]
現代科西嘉語受到唔同強權語言嘅影響，尤其係中世紀嘅意大利勢力，包括教宗國（828年至1077年）、比薩共和國（1077年至1282年）同熱那亞共和國（1282年至1768年），最後係法國。自1859年開始，法國就推廣咗官方嘅巴黎法語。「法國化科西嘉語」呢個詞指係1950年左右開始演變嘅科西嘉語，而「疏遠化嘅科西嘉語」則指一種理想化嘅科西嘉語，係通過語言純潔主義嚟移除任何法語元素。

使用人數
科西嘉語喺法國作為國家語言嘅地位，同法國好多其他地區或省份以前或者而家仲保留緊自己傳統語言嘅情況相似。雖然科西嘉人由本地語言轉向地區法語嘅過程發生得比較遲，但科西嘉語雖然逐漸減少，喺當地人口中仍然有明顯嘅存在感。 喺1980年，差唔多有七成嘅島上人口「識講少少科西嘉語」。 去到1990年，喺大約254,000嘅總人口中，呢個比例下降至50%，而用科西嘉語作為母語嘅人只有10%。 當時語言嘅衰退情況好嚴重，直到法國政府改變咗佢對科西嘉語冇支持嘅立場，並開始採取措施拯救呢種語言。
去到2007年1月，科西嘉嘅估算人口係281,000，而喺1999年3月嘅人口普查時，當時做咗大部分研究（雖然唔包括本篇文章提及嘅語言調查工作）嘅人口數字係261,000。呢兩個時間點嘅人口中，只有少部分人流利講科西嘉語。
根據科西嘉領地公共機構喺2013年4月進行嘅官方調查，科西嘉島上講科西嘉語嘅人口數量介乎86,800至130,200，總人口係309,693。 28%嘅總人口能夠好好講科西嘉語，另有14%能夠「講得幾好」。能夠流利理解呢種語言嘅人比例，喺25至34歲年齡組最低，只有25%，而喺65歲以上年齡組最高，有65%。近四分之一嘅年輕人表示佢哋唔識聽科西嘉語，而年長人群中唔識嘅比例就比較少。
喺北科西嘉，有32%嘅人口據報講得幾好科西嘉語，而呢個比例喺南科西嘉就下降到22%。 此外，10%嘅科西嘉人只講法語，而62%會喺法語同科西嘉語之間語碼轉換。 8%嘅科西嘉人識用科西嘉語正確寫作，而大約60%嘅人口唔識用呢種語言寫字。 雖然90%嘅人口支持法語同科西嘉語雙語並存，但只有3%想要科西嘉語成為唯一官方語言，而7%則更偏向法語擔當呢個角色。
聯合國教科文組織將科西嘉語列為「確定受威脅語言」。 科西嘉話係科西嘉文化嘅重要載體，科西嘉文化以諺語同多聲部音樂聞名。

政府支持
雙語路牌，有啲本地民族主義者將官方（IGN）名稱（通常有意大利語根源）劃掉。
喺1951年，法國議會通過《德克松法案》（Deixonne Law），允許喺學校教授地區語言，但阿爾薩斯語、法蘭德斯語同科西嘉語因為被分類為分別屬於德語、荷蘭語同意大利語嘅「外來方言」（dialectes allogènes），而冇被包括在內， 即認為佢哋係外國語言嘅方言，而唔係獨立語言。 到1974年，佢哋先被政治上承認為地區語言，可以自願教授。
1991年嘅《若克斯條例》（Joxe Statute）喺設立科西嘉領地公共機構嘅同時，亦成立咗科西嘉議會，並委派其制定計劃推廣科西嘉語嘅選修教學。科西嘉保利大學（上科西嘉省科爾泰市）成為計劃嘅核心機構。
喺小學階段，科西嘉語每星期最多可以教授一定時數（喺2000年為3小時），而喺中學階段係選修科目， 但喺科西嘉大學係必修科目，亦可以通過成人教育學習。喺法庭或者其他政府事務中，若相關官員識科西嘉語，亦可以使用。科西嘉議會嘅文化委員會提倡喺公共標誌上使用科西嘉語。
2023年，一項由當地省長發起嘅法律裁定禁止喺法國公共辦公室同地區議會中使用科西嘉語，仲認為「科西嘉人民」嘅存在違憲，呢個裁定同最近嘅語言支持趨勢背道而馳。
2024–25年歐洲籃球冠軍聯賽

2024–25年歐洲籃球冠軍聯賽係由國際籃球總會主辦嘅第9屆歐洲籃球冠軍聯賽。決賽喺塞爾維亞貝爾格萊德打。

A組
首場比賽將於000000002025-01-28-00002025年1月28號開始。 資料來源：FIBA排名規則：分組賽排名準則

B組
首場比賽將於000000002025-01-28-00002025年1月28號開始。 資料來源：FIBA排名規則：分組賽排名準則

C組
首場比賽將於000000002025-01-28-00002025年1月28號開始。 資料來源：FIBA排名規則：分組賽排名準則

D組
首場比賽將於000000002025-01-28-00002025年1月28號開始。 資料來源：FIBA排名規則：分組賽排名準則
巴塞隆拿青年隊

巴塞隆拿青年隊（英文：FC Barcelona (youth)），係西班牙巴塞隆拿嘅一間職業足球球會，依家踢緊西班牙足球青年榮譽聯賽。
超音鼠大電影2

《超音鼠大電影2》（Sonic the Hedgehog 2）係一套2022年美國動畫電影，係《超音鼠大電影》。

劇情
呢篇文夾雜其他語言，唔合乎粵語嘅用字、句式或者文法。請改善。如果想睇吓似粵語口語嘅文應該點寫，可以睇吓Wikipedia:正文同埋Wikipedia:好文入面貼堂嘅範例。
人人冧爆的超音鼠極速再衝大銀幕，《超音鼠大電影2》即將呈獻加倍強勁的新歷險！經過上集的大冒險、回到綠山安頓之後，超音鼠（班舒禾茲　聲演）急於證明自己可以成為真正的英雄，而考驗正正來自他的死對頭──蛋頭博士（占基利　飾）再度回來作惡，今次還帶同新拍檔納克魯斯，到處搜尋蘊含強大破壞力量的神秘綠寶石。超音鼠和同伴塔爾斯誓要翻轉全球，搶先壞人一步找出綠寶石！
香港公共屋邨一覽

呢個係香港資助出租公共屋邨嘅一覽表。去到2020年4月為止，香港總共有251個公共屋邨同超過85萬個單位。呢個表以地區劃分，再以首次入伙年份排（「一邨」、「二邨」等等有細分嘅屋邨會當係唔同屋邨同埋由原址分拆而成嘅，個表入面會放埋一齊，方便比較）。
公共屋邨，就係指由政府、志願團體或者私營企業興建，再以廉價租畀低收入居民嘅住宅。而家香港提供公共屋邨嘅機構有三間，分別係香港房屋委員會（房委會）、香港房屋協會（房協）同埋香港平民屋宇有限公司（平民屋宇）。另外重有兩間情況唔清楚嘅建屋團體，佢哋而家嘅情況就連房委會同房協都唔清楚：
香港模範屋宇會：原本起同管理鰂魚涌模範邨，之後喺1979年11月由房屋委員會接管。
香港經濟屋宇會：原本起同管理大角咀葛量洪夫人新村，之後因為起西九龍走廊，1977年1月1號開始部分單位要由政府接管同拆卸。直到1980年代淨低嘅單位都因應房協「市區改善計劃」而拆咗，呢啲單位而家嘅位置係喺房協頌賢花園，喺1988年落成。

說明
呢個表包括由喺上面所提及嘅三間組織轄下嘅公共屋邨，包括已經落成、起緊、重起緊、等緊起或者建議緊，同埋拆咗同改做其他用途嘅公共屋邨。呢個表會列出公共屋邨嘅名、相、地址、屋邨類別、入伙年份、拆卸日期同而家嘅土地用途（淨係得拆咗嘅公共屋邨有）、房屋座數、單位數目、單位面積、住戶數目同埋認可人口，而除咗屬於平民屋宇嘅大坑西新邨、起緊、規劃緊同拆咗嘅公共屋邨之外，所有資料都係以房委會同房協官方網站嘅資料為準。
其中「類別」呢一格係用嚟說明個屋邨嘅用途種類，例如房委會租住屋邨、房協資助房屋－出租單位（下稱房協出租單位）同資助房屋－郊區公共房屋（下稱房協郊區公共房屋）淨係用嚟做出租用途；房委會租者置其屋計劃屋邨（下稱租置計劃屋邨）就同時提供出租同出售用途；房委會中轉房屋淨係臨時提供畀未符合住公共屋邨資格嘅人。「入伙年份」以房委會同房協官方網站所提供嘅年份為準，但係部份屋邨入面嘅個別樓宇嘅入伙年份可能會同官方資料有出入，例如房委會提供華富（二）邨嘅入伙年份係1970年，但係條邨入面嘅華翠樓同華景樓竟然係喺1978年落成。「樓宇座數」、「單位數目」、「住戶數目」同「認可人口」淨係會計算用嚟做出租嘅公共屋邨、單位、住戶同認可人口數目，唔包括喺房委會租置計劃或者房協住宅發售計劃入面已經出售嘅單位，「住戶數目」同「認可人口」淨係適用喺房委會公共屋邨。「單位面積」指嘅係單位室內樓面面積（I.F.A），房委會公共屋邨以平方米（m²）嚟計算；房協公共屋邨就以平方呎（ft²）嚟計算，同時加埋換算成平方米後嘅數字；平民屋宇就冇提供資料。
另外，呢個表中會以：
淺綠色背景代表租置計劃屋邨
　淺黃色背景代表中轉房屋
　淺藍色背景代表房協出租單位
　薰衣草色背景代表可租可買計劃屋邨
　灰色背景代表屬於平民屋宇嘅大坑西新邨。

中西區
中西區而家有兩個公共屋邨。

灣仔區
以前冇起公共屋邨嘅灣仔區由2016年開始加入原本屬於東區嘅維園同天后兩個選區之後，喺天后區範圍入面嘅房協屋邨勵德邨就成為灣仔區唯一一個公共屋邨。

東區
東區而家有19個公共屋邨。

南區
南區現有9個公共屋邨。

油尖旺區
油尖旺區而家有2個公共屋邨。

九龍城區
九龍城區而家有10個公共屋邨。

深水埗區
深水埗區現有19個公共屋邨。

黃大仙區
黃大仙區而家22個公共屋邨。

觀塘區
觀塘區而家有35個公共屋邨。

荃灣區
荃灣區現有9個公共屋邨。

葵青區
葵青區而家有28個公共屋邨。

屯門區
屯門區而家18個公共屋邨。

元朗區
元朗區而家20個公共屋邨。

北區
北區現有14個公共屋邨。

大埔區
大埔區而家有7個公共屋邨。

沙田區
沙田區而家有22個公共屋邨。

西貢區
西貢區而家有13個公共屋邨。

離島區
離島區而家有9個公共屋邨。

建議緊
房委會喺2013年完成咗22個高齡屋邨嘅重建潛力研究，可能重建屋邨包括模範邨、西環邨、馬頭圍邨、和樂邨、彩虹邨、福來邨、華富（一）邨、華富（二）邨、坪石邨、美東邨（美東樓及美寶樓）、葵盛西邨、荔景邨、梨木樹（二）邨、興華（二）邨、麗瑤邨、南山邨、長青邨、漁灣邨、彩雲（二）邨、富山邨、象山邨同埋石硤尾邨（19-24座）。房委會研究顯示，22個高齡屋邨結構良好，喺2013年嘅邨齡介乎34至61年，但係到2043年就會去到64至91年樓齡，保養費會好高，若果拆咗起過，可重新規劃，以符合當時標準，但受制於原區安置居民用地或單位缺乏，暫時只有華富邨同美東邨確定重建。有團體認為，當局應率先重建地積比率較低、人口較少嘅公屋。房委會資助房屋小組委員會主席黃遠輝指出，華富邨重建計劃率先確定，係由於附近5幅地可提供遷置，而其餘20條屋邨重建機會均等，但唔代表喺可見將來就可以落實重建，主要取決於喺邊度揾到遷置居民嘅資源。
房協喺2010年決定從271億港元儲備中預留80億，作為旗下全部20個出租屋邨一旦需要重建時嘅所需費用，而除咗重建緊嘅明華大廈同埋落實咗重建嘅漁光村之外，2012年房協主席鄔滿海透露正向政府爭取喺啟德撥地興建一、兩座安置住宅，以啟動盡快重建附近有40年樓齡嘅樂民新村、真善美村同埋花園大廈。
香港平民屋宇有限公司有意將唯一出租屋邨大坑西邨分3期重建，頭兩期然會攞嚟做租住房屋，第三期就會作為住宅出售，以抵銷興建廉租屋嘅虧蝕。重建後將有5,000個單位，較重建前嘅1,600伙大幅增加，頭兩期重建會畀所有居民原邨重置，第三期就撥作青年自置居所，預計每個單位面積約300平方呎，售價大概100幾萬港元。
楊依依

楊依依（Yeung Yi Yi，1940年—），係香港女演員，自2000年代後期開始幫過唔少電視劇同電影做特約演員，做老婆婆嘅角色。
西蘭花

西蘭花（學名：Brassica oleracea var. italica，英文：Broccoli）係一種蔬菜，同椰菜花（花菜）、結球甘藍一樣係甘藍嘅變種，源於意大利，主要係食佢嘅花。

營養價值
西蘭花含有豐富嘅維他命C同膳食纖維，重有抗癌嘅多種營養成分，例如二吲哚甲烷同少量嘅硒。每100克嘅西蘭花就有89.2毫克嘅維他命C。其中發現咗一種叫做3,3'-二吲哚甲烷嘅物質，對人嘅先天免疫系統給予一個有效嘅調劑，有抗病毒、抗細菌同抗腫瘤嘅能力。西蘭花重有一種叫做葡萄糖蘿蔔硫苷嘅化合物，佢可以加工成為一種叫做蘿蔔硫素嘅抗癌物質。蘿蔔硫素嘅前身係硫代葡萄糖苷，由芥子酶（Myrosinase）轉化成蘿蔔硫素，然而芥子酶係熱不安定性，高溫烹煮會破壞佢嘅活性，大量減少蘿蔔硫素嘅形成。
西蘭花亦係吲哚-3嘅一個好來源，吲哚-3係一種可以增強細胞DNA修復、阻止癌細胞生長嘅化學物質。喺芸苔屬嘅植物入面，西蘭花唔單只有最高水平嘅類胡蘿蔔素，佢重特別含有豐富嘅葉黃素，以及適量嘅β-胡蘿蔔素。但係西蘭花嘅抗癌作用會喺水煮後大大減弱，因為用水煮過嘅西蘭花，其中嘅抗癌元素（例如蘿蔔硫素）會大大減少，水煮5分鐘就會減少20-30%，而煮10分鐘後更加會損失40-50%，煮30分鐘後會損失77%。但係其它煮食方法例如蒸、微波、炒等等，對佢嘅抗癌化合物並冇顯著嘅破壞。

西蘭花苗
西蘭花幼苗（英文：Baby Broccoli）嘅蘿蔔硫素含量係成熟西蘭花嘅30~50倍。有研究發現，生長到第五日嘅西蘭花苗擁有最高嘅活性蘿蔔硫素，蘿蔔硫素作為一種主要嘅抗氧化劑，本身會一直循環回收嚟利用，可以消滅成千上萬嘅自由基。
線性整流函數

當中  係粒人工神經細胞受到嘅輸入。線性整流函數係喺 2000 年始創嘅，目的係要為咗令人工神經網絡更加似生物神經網絡，而且喺 2010 年代初，研究證實咗線性整流函數（比起當時泛用嘅啟動函數）能夠提升人工神經網絡嘅表現，所以到咗 2017 年為止經已成為咗深度神經網絡最常用嘅啟動函數。
省港盃

省港盃（粵拼：saang2 gong2 bui1；英文：Guangdong – Hong Kong Cup）係廣東同香港之間嘅一項傳統足球賽事，由社會活動家同實業家霍英東先生創辦。

簡介
第一屆省港盃喺1979年舉行，比賽過往通常喺每年農曆新年前後嘅週末舉行，而家一般喺元旦前後嘅星期三同星期日舉行。設有主客場制，但係冇作客入波優惠。兩回合後打和就需要加時，再和就要以互射十二碼分負。喺第二十一屆開始，比賽撤銷咗對外籍球員嘅限制，球員只要當時喺當地球會效力，都有資格代表廣東隊或香港隊上場比賽。
省港盃舉辦目的係促進粵港兩地嘅交流，喺舉辦初期曾經受到極大關注，但係近年兩地球市萎縮，令到比賽嘅受到關注程度大大下降，甚至應唔應該繼續舉辦落去亦都成為疑問。而廣東隊嘅主場亦都逐漸離開省會城市廣州。
2015年增設女子省港盃，同男子省港盃唔同嘅係，賽制以一場決勝負。
康寶麗

康寶麗（英文：Bonnie Crombie；1960年—）係加拿大政治人，現任安大略省自由黨黨魁。佢喺做密西沙加市長嗰陣已經反對杜格福特嘅政策。
佢喺2008年做咗國會議員，代表密西沙加 Streetsville 選區，2011年做咗密西沙加第5區市議員，2014年當選密西沙加市長，2018年 同2022年兩度連任，2023年12月2號當選安大略省自由黨黨魁，冇幾耐就宣佈辭去市長職位，2024年1月12號生效。
麝鼠

麝鼠（學名：Ondatra zibethicus）係嚙齒目倉鼠科嘅一個屬兼唯一品種。雖則個名叫「麝」，個同麝科無任何關係。
耶倫

耶倫（英文：Janet Louise Yellen，1946年8月13號—）係美國猶太裔經濟學家同經濟學教授，美國財政部長，做過美國聯邦儲備局副主席同主席。2013年10月9號，時任美國總統奧巴馬提名渠接替伯南克出任聯邦儲備局主席。2014年2月3號就職，成為聯邦儲備局成立一百年來首位女性主席。2018年2月離任。
2022–23年歐洲協會聯賽

2022–23年歐洲協會聯賽係第2屆歐洲協會聯賽，由歐洲足協主辦。決賽喺捷克布拉格踢，最後由英格蘭嘅韋斯咸攞冠軍。
美德訊號

美德訊號（粵拼：mei5 dak1 seon3 hou6）係人類行為一種，指某個人好特登噉向其他人展現自己「品德有幾咁好」，譬如係捐咗錢之後四圍去話畀人聽。即係話一個人有呢種行為，就係喺度「向其他人傳達訊號，話畀人知自己幾有品德」。
花生

花生（粵拼：faa1 sang1；學名：Arachis hypogaea），又叫落花生（lok6 faa1 sang1），重有時叫花生荳（faa1 sang1 dau6*2），係豆科花生屬嘅一年生草本植物，原產南美洲同中美洲嘅巴西到秘魯一帶。佢開花結果後會插入地熟，落花而生。花生可以種來食，所以世界好多地方都有種，其中中國既係最大出產地，又係中國嘅一種四大油料作物。
呢種植物重係咁多陸上植物當中，唯一一種喺地上開花，地下結果嘅植物。

落花生
呢種植物由於喺地上開花，地下結果，加上一定要喺好黑嘅地下環境入面先至可以生到花生出嚟，所以「落花生」嘅名就係噉嚟。

花生荳
花生因為係荳，所以有時都會叫「花生荳」。

全球各地唔同嘅名
花生喺唔同國家嘅語言入面，甚至係喺古代都有唔同嘅嗌法。以下係唔同國家語言嘅唔同嗌法：

形
佢一般有30—50厘米高。葉係對生，一個梗（kwaːŋ˨˥；kwaang3）有四嚿葉，其中一對響個梗尖。葉長1—7厘米，闊1—3厘米。花同其他荳花類似，一般係單生或簇生品種，2—4厘米大。花係黃帶紅脈。其中，單生嘅品種係生喺樹杈頂，呢啲花一般唔結果；但係簇生品種嘅可以結果，一般生喺樹枝下邊，喺佢受咗花粉後會生實，變成一到四粒種子嘅莢荳，生到三到七厘米長，最後插入到等熟。

發現史
其實早喺1492年，哥倫布發現咗新大陸之後，花生就傳到世界各地。佢最先嚟到非洲嘅畿內亞，跟住由葡萄牙人將佢帶到歐亞板塊嗰帶。

用途
花生嘅核除咗可以用嚟就噉食，亦可以整成好多品種嘅食品（例如花生餅、花生仁、花生餅乾、花生醬、花生牛奶……）同油，喺植物油入面，花生油嘅品質係最好嘅。另外，花生衣有止血素，可以用嚟縮短凝血時間。

營養價值
花生嘅營養價值都好犀利下，其中佢粒核有50—58%脂肪，30%蛋白質，而且佢啲油氣比較清香。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
另外，花生喺藥用方面，佢有和胃同潤肺嘅功效。

唔好嘅因素
睇埋：黃曲霉素
雖然花生係有好多營養價值，但佢重有負面嘅因素：
如估食得太多花生嘅話，好容易食滯，講得大劑啲，可以搞到連續幾日肚疴。
喺潮濕嘅環境入面儲存嘅話，會生黃曲霉素，而黃曲霉素可以搞到人同動物生癌。

SNOOPY漫畫
内文：花生漫畫
喺美國，從1950年代開始一直賣到2000年初嘅「花生」漫畫，由於嗰本嘢係嗰時漫畫界史入面，第一部有好多角色系列嘅漫畫，結果喺美國街頭好多人睇，喺全世界都好出名。

中國，全球第一花生產量國
花生喺中國內地嘅生產量喺全球嚟講係出嗮名嘅。如估按全球產量嚟講，喺2012年曾經以1670萬噸嘅生產量排全球第一，幾乎霸咗成個地球嘅一半生產量。尤其係山東嗰邊，佢係出油第一大省，幾乎霸咗⅓嘅中國內地嘅出油量。

俗語
喺臺灣，由於花生成日喺地下結果，所以嗰頭有句「頂開花，下結籽」嘅俗語。另外，喺粵語區入面，重有句「剝花生」嘅俗語。

植物形態
葉葉 花花  花生喺落咗花之後，直接喺地底度出果。張相左邊嗰樖嘢係花生準備出果嗰時。花生喺落咗花之後，直接喺地底度出果。張相左邊嗰樖嘢係花生準備出果嗰時。 花生出果嘅部位花生出果嘅部位 未搣殼之前嘅果未搣殼之前嘅果 搣咗殼之後未搣衣之前嘅果搣咗殼之後未搣衣之前嘅果 搣咗殼又搣埋衣嘅果搣咗殼又搣埋衣嘅果 花生都有白殼嘅品種花生都有白殼嘅品種 盆栽花生盆栽花生

用途
花生醬花生醬 花生油花生油 花生糖花生糖 烤花生烤花生 炸花生炸花生 煮花生煮花生 花生、腰果、M&M's、葡萄乾，杏仁。一般喺過大節嗰時請人客食花生、腰果、M&M's、葡萄乾，杏仁。一般喺過大節嗰時請人客食

經濟
喺湖北街頭搞嘅花生販賣站喺湖北街頭搞嘅花生販賣站 喺非洲某個街頭賣嘅花生喺非洲某個街頭賣嘅花生 印度一花生田印度一花生田 日本一花生田（嗰時係花生已經收成，喺度曬緊嘅。）日本一花生田（嗰時係花生已經收成，喺度曬緊嘅。）
軟件設計模式

軟件設計模式（英文：design pattern）係一種喺軟件工程入面嘅重用解決方案，用嚟解決喺軟件設計過程中經常遇到嘅問題。設計模式唔係直接嘅代碼，而係一啲可重用嘅設計理念同結構，方便程序員喺編寫代碼時跟住使用，從而提升代碼嘅可讀性、可維護性同擴展性。設計模式係軟件開發中一種強大嘅工具，佢唔單止幫助程序員解決常見問題，仲提供咗一種標準化嘅溝通方法。不過，設計模式唔係萬能，應該根據實際需求合理使用，避免過度設計。

歷史
設計模式呢個概念最早係由建築學家 Christopher Alexander 喺佢嘅書《A Pattern Language》中提出嘅，後來被軟件工程領域引用。1994年，由 Erich Gamma、Richard Helm、Ralph Johnson 同 John Vlissides（合稱「四人幫」）出版嘅經典著作《Design Patterns: Elements of Reusable Object-Oriented Software》，正式將設計模式推廣至軟件開發界。

創建型模式（Creational Patterns）
創建型模式主要處理對象嘅創建問題，確保喺唔同嘅創建過程中保持對象嘅一致性同靈活性。
單例模式（Singleton）：確保一個類只會有一個實例，並提供全局訪問點。
工廠模式（Factory Method）：定義一個接口，讓子類決定實例化邊個類。
抽象工廠模式（Abstract Factory）：提供創建相關對象家族嘅接口，無需指定具體類別。
建造者模式（Builder）：將一個複雜對象嘅構建過程與其表示分離。
原型模式（Prototype）：用現有嘅對象作為模版，通過複製來創建新對象。

結構型模式（Structural Patterns）
結構型模式處理類同埋對象之間嘅組合，確保系統嘅結構清晰。
適配器模式（Adapter）：將一個類嘅接口轉換成客戶期望嘅另一個接口。
裝飾者模式（Decorator）：動態為對象添加新功能，而唔改變其結構。
代理模式（Proxy）：為其他對象提供一個代理，以控制對象嘅訪問。
橋接模式（Bridge）：分離抽象部分同埋實現部分，令兩者可以獨立變化。
組合模式（Composite）：將對象組合成樹形結構，表示「部分-整體」嘅層次結構。
外觀模式（Facade）：為子系統提供一個統一嘅接口，簡化系統使用。

行為型模式（Behavioral Patterns）
行為型模式關注類同埋對象之間嘅協作同通信。
策略模式（Strategy）：定義一系列算法，並將每個算法封裝起來，讓佢哋可以互相替換。
觀察者模式（Observer）：定義一對多嘅依賴關係，當一個對象改變時通知所有依賴對象。
命令模式（Command）：將請求封裝成對象，從而可以參數化其他對象。
責任鏈模式（Chain of Responsibility）：將請求沿著責任鏈傳遞，直到有對象處理佢。
狀態模式（State）：當對象內部狀態改變時，改變其行為。
模板方法模式（Template Method）：定義算法嘅骨架，將某啲步驟延遲到子類實現。
迭代器模式（Iterator）：提供一種方法順序訪問集合對象，而唔需要暴露其內部結構。

優勢
提高代碼重用性：設計模式提供可重用嘅解決方案，減少重複編寫代碼。
促進代碼可維護性：通過清晰嘅結構，同一團隊嘅程序員更易理解同修改代碼。
提升可擴展性：設計模式令系統更容易適應需求變化。
標準化設計語言：程序員可以用設計模式作為溝通嘅共同語言。

應用場景
單例模式：例如應用配置管理器、日誌系統等需要全局唯一嘅對象。
工廠模式：涉及大量對象創建時，例如數據庫連接對象。
觀察者模式：用喺事件驅動系統，例如 GUI 程序或訊息推送系統。
投入感

投入感（粵拼：tau4 jap6 gam2；英文：immersion）係人機互動（HCI）同相關領域上嘅一個重要概念。喺最基本上，投入感指一個人有幾覺得自己眼前嘅虛擬世界似真實。如果話一個人高度投入，即係話佢當正咗個虛擬世界係真嘅，而且仲會覺得自己好似真係身處喺個世界裏面噉。
投入感呢個概念常用於虛擬實境（VR）同電子遊戲等嘅媒體當中：呢啲媒體都會嘗試向用家呈現一個虛擬世界，而齋靠觀察用家嘅行為經已可知，呢啲媒體會令用家嘅行為變到彷彿好似佢哋當咗啲虛擬物體係真嘅噉－佢哋會嘗試搵手掂自己見到嗰啲虛擬物體，而且會對啲虛擬物體有情緒反應，例如畏高嘅人玩 VR 見到自己身處高嘅地方會或多或少噉覺得驚。噉講即係話啲用家一定程度上將感知到嘅虛擬世界當咗係真嘅，而用家「有幾當正個虛擬世界係真」就反映佢有幾投入。
實證研究表明咗，投入會引起用家出現一連串心理同生理上嘅變化，例如一個玩緊 VR 遊戲嘅人好投入，佢會變到傾向完全將自己嘅注意力集中晒落去個虛擬世界度，而且好多時仲會因而好鍾意隻 game（粵拼：gem1）覺得隻 game 玩得過癮。因為噉，「令用家有投入感」就成為咗廿一世紀初嘅 VR 同電子遊戲設計上最想追求嘅目標之一。

基本定義
「投入一個虛擬世界」嘅感覺俾好多人話好似俾嗰個虛擬世界包圍住噉。
内文：人機互動
睇埋：注意力、動機強度同畫質
對於投入感呢個詞要點定義，人機互動（HCI）研究者到咗廿一世紀初都仲有喺度詏緊。而以下係一個比較多人引用嘅講法：
粵語翻譯：『投入感』（呢個詞）係一個暗喻性質嘅詞，嚟自被浸喺水入面嘅物理體驗。我哋想由一段心理上有投入性嘅體驗裏面，搵到同喺海或者泳池一嘢跳落水度一樣嘅體驗：一股完全噉俾第個現實包圍嘅感覺，（第個現實同真嘅現實）就好似水同空氣咁唔同，而呢段體驗會完全支配我哋嘅注意力，（支配）我哋成個感知功能。
喺 2020 年為止，投入感嘅概念包含咗兩大部份——心理同系統特性：
有啲研究者主張，投入感呢家嘢可以睇成個系統（隻 game 或者套戲本身）具有嘅一樣客觀特性，例如响 2002 年就有研究者噉講：
粵語翻譯：我哋都係應該將『投入感』呢個詞攞嚟淨係指一啲（用緊嘅）科技客觀上能夠提供到嘅嘢。一個有投入性質嘅系統愈係做到提供（所有感覺方式嘅）展示，而且保存對嗰樣展示嘅現實對應嘅準確描繪（即係真實噉描繪嗰樣展示嘅現實版本），嗰個系統就算係愈有投入性質。
而如果將投入感想像成一種心理狀態，呢種狀態會有幾種特徵。
首先係感知方面會有變化：如果話一個人完美投入，意思即係話佢嘅注意力完全集中嗮喺個投入對象嗰度，佢啲感官係「完全淨係處理同投入對象相關嘅資訊」咁滯；同時因為注意力係一種有限嘅資源，所以個人就會冇咁留意到環境入面嘅第啲嘢。要量度注意力，可以用眼動追蹤同反應時間等嘅技術。
另一方面，用家嘅情緒亦會起變化：情緒反映咗一個人有幾在意一樣嘢——如果一樣嘢對個人嚟講係有價值嘅（睇埋行為強化同行為懲罰），噉佢就傾向會對嗰樣嘢有強烈嘅情緒反應，例如 A 君好關心 B 君，噉 B 君出咗咩事 A 君會有好情緒反應；而如果一個人好投入一個故仔（一套戲或者一隻電子遊戲），噉佢理應會好關心啲角色嘅命運，會（例如）喺其中一個角色死嗰陣有強烈嘅情緒反應。要量度情緒，可以用皮膚電活動——尤其係皮膚電導——等嘅技術。
最後，仲可以諗吓「目標」呢個概念：如果話一個人好投入落去一隻電子遊戲嗰度，佢會好接受隻 game 俾佢嘅目標——例如想像佢玩緊隻射擊遊戲，隻 game 要求佢喺個虛擬世界入面打低若干個虛擬敵人，佢會好樂意跟住做；喺行為上，佢會花好多時間嚟去追求隻 game 要佢追嘅目標。
呢個人打機打得好投入——佢對眼望實個熒幕，將注意力集中晒喺隻 game 嗰度。呢個人打機打得好投入——佢對眼望實個熒幕，將注意力集中晒喺隻 game 嗰度。

投入科技
睇埋：遙存、遙存感同元宇宙
投入科技泛指設計嚟嘗試令用家投入一個虛擬世界嗰度嘅科技，包括咗 VR 同視像遊戲呀噉。

虛擬實境
内文：虛擬實境
虛擬實境，簡稱 VR，泛指用電腦模擬出一個虛擬世界俾用家體驗。喺廿一世紀初，VR 嘅標準做法係俾用家戴住個 VR 頭罩－個頭罩會向用家對眼顯示個虛擬世界嘅影像，而且個罩仲內置咗感應器曉感應用家嘅郁動，所以每當用家郁嗰陣，VR 裏面嘅景物就會跟住郁，令用家覺得自己好似真係置身响個虛擬世界入面噉。因為 VR 呢種技術追求嘅就係想用家將注意力投入個虛擬世界度，所以搞 VR 技術嘅研究者都好在意用家係咪投入，將「用家嘅投入感」視為成功嘅指標之一，愈能夠令用家投入嘅 VR 就愈算係成功。
左面幅圖係 2016 年一個 VR 頭罩，而右面幅圖係 2017 年一個人戴住個 VR 頭罩體驗 VR 嘅虛擬世界。個頭罩會罩住用家對眼，向用家播放虛擬世界嘅影像。
喺廿一世紀初，虛擬實境有相當廣泛嘅用途：
軍訓同相關嘅教育：有軍事方面嘅工作者指出，俾受緊訓嘅士兵用 VR 嚟體驗打仗嗰時會體驗嘅嘢能夠向佢哋更加真實噉展示戰場係點嘅樣嘅，而只要 VR 嘅畫面做得夠真實，就會（同廿世紀嗰啲喺軍營入面做演習）做到更加迫真噉模擬現實嘅行軍打仗，更加能夠確保啲士兵真係應付到佢哋喺現實要面對嘅工作；事實係經已有研究者試過整 VR 嘅飛行模擬器，即係俾受緊訓嘅空軍軍人用 VR 模擬揸飛機，而且仲做到有軍人提議攞呢種模擬器嚟做認真嘅軍訓。
心理治療上攞嚟應付恐懼症（指一個人對某樣嘢有極度嘅恐懼反應，例如畏高嘅人好驚身處响高嘅地方）：研究已知，投入一個虛擬世界就會令嗰個人對虛擬世界嘅嘢有好似現實噉嘅反應，即係話理論上（例如）一個畏高嘅人响虛擬實境裏面見到自己身處高嘅地方（虛擬世界嘅嘢），應該會或多或少噉覺得驚（好似現實噉嘅反應）；而實證研究表明咗，一個恐懼症患者喺 VR 入面見到自己驚嘅嘢嗰陣會好似真係見到嗰樣嘢噉，有驚嘅反應，所以有心理學家就提出咗用 VR 技術嚟喺心理治療上應付恐懼症－簡單做法有重複噉俾患者喺 VR 入面感受嗰樣嘢，等佢慢慢噉習慣嗰樣嘢學識唔再驚。
虛擬實境遊戲：即係用 VR 嚟玩嘅電子遊戲，例子可以睇吓 PlayStation VR 。
等等。

視像遊戲
一位電子競技選手喺度全神貫注打緊隻射擊遊戲。
内文：視像遊戲
視像遊戲係另一種好睇重投入感嘅科技。一隻視像遊戲會係個電腦程式，結構大致如下：喺一隻遊戲嘅程式啟動嗰陣，個程式要初始化－設好嗮隻遊戲嘅參數嘅數值、講好嗮要用乜資源等等；初始化咗之後，個程式就要進入遊戲迴圈－一路係噉重複行段遊戲嘅碼，直至遊戲玩完為止。
定義上，視像遊戲涉及兩樣嘢：玩家用一啲輸入裝置－好似係遊戲搖桿或者鍵盤同踎士呀噉－嚟向一部電腦俾輸入；然後部電腦就主要以影像嘅方式－通常係用一個熒光幕－嚟將輸出顯示俾玩家睇。
一隻視像遊戲一定會想玩家或多或少噉將注意力投放喺隻遊戲俾嘅輸出（即係啲畫面同埋聲效）嗰度，先至有可能引到玩家一路玩落去，而事實係實證嘅研究表明咗，一隻視像遊戲嘅畫質等嘅因素會影響玩家嘅投入感（例如畫質愈靚，玩家就傾向愈投入），而一般認為投入感係衡量一隻視像遊戲掂唔掂嘅其中一個最重要指標－隻 game 愈能夠令玩家投入就算係愈掂。
到咗廿一世紀初，視像遊戲產業經已取得咗龐大嘅成功：截至 2018 年，全世界嘅視像遊戲總共賣咗成 1,349 億美元咁多－視像遊戲製作成為咗一門龐大嘅產業，涉及包括設計師同製作師等嘅多種人員；同時亦都自然吸引咗好多人機互動等領域嘅研究者，一齊研究點樣令玩家打起機上嚟更加享受－而投入感就係呢啲研究嘅重要一環。
創意寫作

創意寫作（粵音：Cong3 ji3 se2 zok3）泛指任何展示作者創意嘅原創寫作品。創意寫作有別於一般嘅寫作：好似係新聞學或者學術性質嘅寫作通常會重視客觀噉描述一啲事物，而創意寫作就著重運用敘事嘅建構技巧以及文學上嘅橋段，達致藝術或者娛樂嘅效果。創意寫作嘅範疇可以分做兩大領域：虛構同非虛構嘅故仔嘅寫作，以及係詩嘅寫作。

定位
睇埋：創意
對於創意寫作呢個領域嘅定位，有作家噉樣講：
「
粵文翻譯：（創意寫作）係指任何嘅寫作品嘅編寫，而份作品嘅主要目的係滿足對於「紀錄重要嘅體驗」嘅需要，對於「向有興趣嘅人分享體驗」嘅需要，同埋對於「個體自由表現自己」嘅需要。

技能
廿一世紀嘅創意寫作係一個相當專業嘅領域。做創意寫作需要用到多種技能：一個作家需要對佢寫作嘅題材有相當嘅認識，例：一個科幻作家通常梗要對同自己嘅故仔相關嘅科學科技知識有返咁上下熟，先可以確保自己嘅作品唔會輕易俾人搵到漏洞；作家又需要具有創造力，能夠想像出創新嘅故仔；另一方面，作家又要有高度嘅語文能力，能夠寫出好睇順眼嘅句子。因為創意寫作咁專業，世界各地嘅院校都會開班專門教授創意寫作相關嘅技能，而且仲有學者會對「點樣有效噉教授創意寫作技能」方面嘅課題進行研究。
玩家

玩家（粵拼：waan2 gaa1 | 英文：player / gamer），粵語口語又可以學英文叫 gamer，指玩遊戲嘅人。玩遊戲最初只係一項業餘活動，但係依家已經演變成一種職業。

詞彙列表
睇埋：電子遊戲詞彙
Solo：喺網上遊戲當中唔參與團隊、甚至唔同其他玩家互動、自己一個人玩嘅玩家。
Scrub：指覺得隻遊戲嘅官方規則「唔公平」而自設規則、仲嘗試迫第啲玩家跟佢哋嗰套規則嘅玩家。
懷舊玩家（retro gamer）：鍾意舊式遊戲嘅玩家；遊戲製作師有陣時會為咗氹呢啲玩家，而專登喺隻遊戲度加啲懷舊嘢（例如似舊式遊戲噉嘅圖像）。
破壞者：喺多人電子遊戲當中特登做啲嘢嚟令第啲玩家唔開心嘅玩家；例如可能喺一隻 MMORPG 裏面，有玩家成日惡意噉喺留言版上面留啲中傷性嘅留言，呢啲玩家就係破壞者。
觸手：喺動作遊戲當中對高手嘅稱呼。噉係因為呢啲高手好多時有接近人類極限嘅反應同手眼協調，俾人話佢哋唔係用兩隻手玩，而係好似八爪魚噉用八隻觸手。
按認真程度分：
休閑玩家（casual）：對遊戲唔太認真、玩嚟純粹為開心嘅玩家。
核心玩家（core）：對遊戲認真嘅玩家，會嘗試提高自己技術，但未至於去到有競爭性。
硬核心玩家（hardcore）：好認真嘅玩家，鍾意參與比賽同人競技，通常技術上勁過休閑玩家同核心玩家。
職業玩家（pro）：靠玩遊戲作為事業賺錢嘅玩家；可以睇埋電子競技。
新仔（newbie）：指經驗尚淺、技術未成熟嘅玩家。
Newb：新仔一種，通常指態度良好、肯聽前輩勸嘅新仔。
Noob：通常指態度惡劣、明明玩唔掂都唔聽勸嘅新仔；Noob 成日都會拖累同佢哋同隊嘅老練玩家（仲要態度囂張）而廣受人厭惡。Noob 呢隻字有陣時亦會俾人用嚟做普遍嘅辱罵。
假新仔：實際上實力極高、但用低等級戶口扮成新仔嘅玩家。

分類方法
睇埋：巴圖玩家分類法
巴圖玩家分類法係一套將玩家按「玩遊戲嘅動機」分成幾類嘅方案，成日俾人攞嚟做遊戲設計上嘅理論性質討論；根據巴圖玩家分類法，玩家可以分做
Achiever－鍾意喺遊戲入面攞高分同收集遊戲裏面嘅徽章（徽章係一啲成功做到某啲嘢就會得到嘅嘢）、
Explorer－熱衷於探索遊戲內嘅世界，會想搵到嗮所有隱藏嘅嘢、
Socializer－在乎嘅遊戲嘅社交性，例如想要隻遊戲可以攞嚟喺聯歡會上同朋友一齊玩、
Beater－競爭性強，鍾意隻遊戲俾機會佢哋同第啲玩家競技、
Completionist－成就者同探索者嘅合體，想要完美噉完成遊戲嘅內容同埋搵出隻遊戲所有嘅秘密（睇埋 100% 完成）；
遊戲設計學者指出，遊戲製作師要考慮佢哋隻遊戲傾向吸引邊種玩家，按此調整隻遊戲；例如如果知道隻遊戲吸引嘅玩家以社交者為主嘅，噉製作組就要諗多啲計，方便隻遊戲多人一齊玩。
陳健朗

陳健朗（英文：Kelvin Chan，1990年11月8號—），係香港男演員同導演，先後讀過英華書院同香港城市大學創意媒體學院。佢憑第一套執導電影作品《手捲煙》攞到第40屆香港電影金像獎新晉導演獎。

感情生活
喺2019年到2022年曾經同陳凱詠（Jace）拍過拖。

演出作品
呢個表唔完整，歡迎加料。
周祉君

周祉君（Aaron Chow，1984年5月11號—），係香港電影男演員，2012年出道，出名電影作品有《西謊極落之太爆太子太空艙》。

演出
呢個表唔完整，歡迎加料。
陳凱琳

陳凱琳（英文：Grace Chan Hoi Lam，1991年6月23號—）係2013年度香港小姐競選冠軍。佢係香港出世，5歲同屋企人移民加拿大，讀完大學回流香港選港姐。佢老公係藝人鄭嘉穎，2018年8月拉埋天窗。
蘇皓兒

蘇皓兒（Chloe So Ho Yee，1994年4月6號—）係香港女演員同歌手，邵氏兄弟前藝人，前女子音樂組合As One成員，加入做副唱同門面。經理人公司係太陽娛樂文化，唱片公司係太陽娛樂音樂。之後佢跟住As One到韓國訓練，帶嚟新歌《Candy Ball》。

簡介
蘇皓兒係模特兒出身，喺2008年以世界龍岡學校劉皇發中學學生身份參加《yes!》全港校花校草選舉，入圍最後20強。
2015年7月加入女子組合As One（2017年解散）。
2018年春季，蘇皓兒喺陽光檸檬茶復刻版廣告演出，畀觀眾話佢好似周慧敏。不過佢拍完廣告後就將一頭長髮剪短，畀人話似蘇麗珊。
蘇皓兒曾經同演員王宗堯拍拖，2020年1月分咗手。
2020年6月，蘇皓兒因為喺無綫電視劇《那些我愛過的人》入面飾演男主角林文龍嘅女「姜子優」而受到關注。
西郊泳場

西郊泳場正門，而家收費亭喺左手邊間屋仔入面。
西郊泳場入面嘅沙灘游水池（2014年6月29號）
西郊泳場（粵拼：sai1 gaau1 wing6 coeng4），又叫西郊游水場（sai1 gaau1 jau4 seoi2 coeng4）或西郊游泳場（sai1 gaau1 jau4 wing6 coeng4），係中國廣東廣州嘅大型泳池，1930年起好，位置喺荔灣區黃沙大道粵南大街3號，近珠江大橋落橋位，總面積成30萬平方米，綠化地8000平方米，入面有人造沙灘泳池同2個標準池、1個室內池同1個跳水池，其中沙灘游水池喺2012年5月喐手起，10月起好。室內游水池同跳水池喺2015年底喐手起，2016年12月開放。
西郊泳場係廣州最早嘅三大泳池（另外兩間分別係珠江泳場同沙面泳場）之一，對面可以望到海角紅樓泳場。

成立初期
1928年，陳策、司徒優、關崇志、陳本夾份創辦廣東體育學校，但學生當年要去西關陳家祠嘅體校上游泳班（今日荔灣體育場），每個月行路一次到豐寧路同虎長路交界（今日人民中路同惠福西路嘅交界）搭長途巴到東山水上體育會游泳場度上游水課。
游水教練黃麗棠到處呼籲，希望喺自己嘅學校入面開個游水場。後嚟佢嘅盟友——梁彧農收到水之後，就喺荔枝灣涌口嘅東邊搞咗有6畝幾嘅廢灘，而呢笪地係梁彧農嘅老婆——黎壽彭嚟負責，呢笪地附近有間牛皮寮，成日污水橫流，變咗臭水灘，不過除咗呢度就冇得揀第度喇。後嚟經過黃梁黎呢3個人嘅努力，就同牛皮寮一齊幫手，另外挖條深溝出嚟，將啲污水喺後面度排，之後重用咗用竹木攔嚟攔住呢個海灘，用咗深挖出嚟嘅泥喺差唔多陸地邊度起咗個壩。由於呢笪灘喺水嘅漲潮同退潮嗰陣，成日經過呢度，結果過咗幾個月，呢度啲土質同水質都恢復到重未有牛皮寮嗰陣嘅樣。到咗1930年，游水場就起好咗。之前係用咗竹木結構，上面重整咗葵蓬響度，入面最先整咗高、中、初三個游水池。就係噉，呢度有一班細路哥就出咗何培昌、朱志成、蘇天膜、葉子由、黃彼得（黃麗棠個仔）、吳年呢啲猛人，因為佢成日都喺西郊泳場度訓練，而呢個游水場，除咗黃彼得後嚟死咗之外，其他幾位都變咗廣東省同廣州市嘅游水界入面，最出名嘅猛人。
嗰時嘅西郊泳場凈係得差唔多3000平方米咁大，場入面有個初級池，又窄又長嘅中級池，靠住條河邊嘅係高級池，池嘅中間重有個細嘅浮台響度，而台邊架有跳板嚟畀人跳水用。嗰時，雖然話西郊泳場嘅設備好簡陋，但因為交通好方便，收費又平，所以有好多後生仔嚟呢度游水。

起咗間水警講習所
1931年，廣州市警察局就鬧咗西郊泳場啲嘢，佢想霸咗呢度嚟起水警講習所，但係，由於梁彧農同黎壽彭都係泮塘同西村嘅望族，而且黎壽彭重攞埋呢笪地嘅產權，後嚟經過協商，就用咗廣州市員警體育會嘅名嚟免費辦水警講習所。而游水場重係梁彧農同黎壽彭嚟負責管理。喺日本人霸咗廣州嗰陣，水警講習所就冇咗。

重建
雖然話喺日本人霸咗廣州嗰陣，游水場冧咗，但係到咗1946年，游水場就恢復咗營業，不過佢重係用咗以前1930年起嘅竹棚嗰種。喺嗰時，廣州入面凈係得好少可以畀人游水嘅公眾泳池，所以有好多人去咗西郊泳場度游水。

荔灣游泳場
1947年，嗰時嘅廣東省銀行行長鄒殿邦嚟出錢，喺青年泳池嗰的起咗個木料結構，松皮蓋頂嘅泳場，重改咗名嗌「荔灣游泳場」。而場入面有個四方形嘅初級池、一個50×50米嘅高級池，喺池嘅中間重有個10米高嘅跳水台，而跳水台嘅兩邊重有跳板響度，高級池嘅兩端重起咗各長27米六級嘅觀眾台嚟畀成千人嚟睇游水比賽。而高級池嘅四邊，全部啲走廊都係通嘅，而喺初級池同高級池之間，重有條好闊嘅走廊響度。而中西菜部、士多、粥品部、攝影部等都喺大走廊度起咗，喺嗰時，呢度係個幾有規模嘅游水場。喺荔灣游泳場開幕呢晚，喺初級池度唔好彩，出咗單溺水事故，重有呢個泳場附近冇水上碼頭響度，交通都唔係好方便，後嚟1948年嗰陣，荔灣游泳場唔撈喇，入面嘅設施冚唪唥畀嗮西郊泳場，而西郊泳場嘅面積就去到12000平方米。

同荔灣游泳場合併咗之後
喺荔灣游泳場話唔撈之後嘅第二年，間游水場重係嗌「西郊遊泳場」個名，而人員方面，除咗總幹事同副總幹事同財務係換咗，變咗分別係任伯泉同黃某、謝子安同吳月馨嚟做；但其他波士級位重係啲西郊泳場嘅原班人馬未逳過。而總幹事同副總幹事就負責丼錢，招咗啲外企股份返嚟起大咗個游水場。由於個規模擴大咗，編制都擴大埋，業務都變多咗，佢重喺游水場附近起咗個溜冰場添。而滑水場喺1949年解咗放之後，就變咗有瀡滑梯設備嘅兒童樂園。

解放之後
1949年嘅解放之後，西郊泳場就畀返廣州人民政府領導嚟睺實呢度。
1950年就畀咗李卓儒（而家係廣州市體育分會秘書長）嚟睺實呢度。之前改咗個名嗌「西郊人民游泳場」，之後畀返廣州市體育分會嚟睺實呢度。
1960年就畀咗荔灣區體育委員會嚟睺實呢度，經過咗三次嘅範圍擴大，全場面積去到28000平方米。而泳池嘅結構就改咗用水泥鋼筋結構。之前嘅滑水場變咗係兒童池。另外重起咗個800幾平方米嘅大滑水場。不過由於附近嘅珠江成日都出污染，重有漲潮同退潮嘅影響，嗰陣已經起咗3個用自來水裝嘅50×25米儲水池，重有2個河水高級池同1個跳水池同1個沙灘池，入面重有籃球場、器械場、桌球室、飲冰室呢啲設備，變咗間綜合性嘅活動場地。

重新大修同加開室內場
喺2012年5月9號，西郊泳場開始停業改造。而改造方面，就係將之前有65年歷史嘅水上樂園拆咗，改成沙灘游水池。呢個裝修嘅工程一直到2012年10月8號重新開放。
2015年9月28號，泳場打算喺北邊嘅室內場館搞大改造，準備整返個室內池同跳水池出嚟。重喺2016年春末正式入咗調試階段，同年12月正式開放。
2017年5月底，園方開始圍蔽橫渡池搞改造，直到2018年2月先至正式開放。

設施同開放時間
西郊泳場泳池有個啱晒國際標準嘅25米標準池，另外有沙灘池、橫渡池同埋室內池、跳水池。
另外，喺室內館嘅2號儲物間隔籬有間男女分開嘅濕蒸房，喺每日07:00～12:00及14:00～18:30開放。
威廉·孝活·格斯

呢篇文 嘅標題——《威廉·孝活·格斯》係暫時嘅名，可能係原創或錯譯或有得拗。 請注意：而家用緊嘅名未必啱嗮。應該喺討論頁講清楚，等達成共識之後再考慮搬定唔搬。
格斯（2011年）
威廉·孝活·格斯（英文：William Howard Gass，1924年7月30號—2017年12月6號）係美國作家。
輪椅

輪椅係一種有轆嘅椅，用嚟代替行路嘅輔助器材，主要係畀啲因為雙腳有問題而行動唔方便嘅人、殘疾人士、病人、受傷嘅人或者身體差嘅老人家而設，輪椅亦方便照顧佢哋嘅人，幫助佢哋可以進行身體鍛煉同參與社會活動。
輪椅可以分為手動輪椅同電動輪椅兩大類。手動輪椅當中又分為自力型同輔助型兩種，自力型後轆比較大同埋外側設有手輪圈，輪椅可以由坐嘅人自己推動或者由其他人推動；輔助型後轆比較細，輪椅只能夠由其他人推動。
電動輪椅係喺手推輪椅嘅基礎上，加上電池、摩打同控制器。電動輪椅一般會比較重，係因為除咗電池、摩打同控制器外，支架、輪胎及軚軨都要加強，以承受更重嘅力量。
過去嘅電動輪椅用鉛酸電池，到最近會用鋰電池；由非常重嘅有刷摩打，到最近嘅無刷摩打。隨住時代嘅轉變，電動輪椅亦都會變得越嚟越輕。
郭綠明

郭綠明係香港嘅親中派商人，擔任香港漳州同鄉總會會長同福建省政協委員，亦係香港福建社團聯會副主席及第二屆漳州市港區政協委員聯誼會會長。

政治立場
佢係香港親中派人士，曾經呼籲人參與設立政治篩選並大幅度削減直選議席嘅2023年香港區議會選舉，又支持排除異見嘅所謂「愛國者治港」。此外，佢亦參與推廣學習貫徹三中全會，並曾經幫手宣傳中國對武漢肺炎香港疫情嘅支援。
開羅

開羅（粵拼：hoi1 lo4，英文Cairo；阿拉伯話القاهرة，音Al-Qāhirah；當地簡稱مصر，音Masr）係埃及首都，橫跨尼羅河，係整個中東地區嘅政治、經濟同埋商業中心。佢由開羅省、吉薩省同蓋勒尤卜省組成，通常叫大開羅。大開羅係埃及同阿拉伯世界最大嘅城市，亦係世界上最古老嘅城市之一。
開羅嘅形成，可以追溯到公元前約 3000 年嘅古王國時期，作為首都，亦有成千年以上嘅歷史。喺佢嘅西南大約 30 公里處，係古都孟菲斯遺址。係嗰塊開闊嘅平地上，一片綠蔭裏面，有一座小小嘅院落，呢個就係孟菲斯博物館，裏面有法老拉美西斯二世嘅巨型石像，歷史久遠。院裏面有一座獅身人面像，係遊客影相留念嘅地方。
由孟菲斯遺址西行大約 20 公里，就係世界七大奇觀之一嘅金字塔。

氣候
開羅同埋沿尼羅河峽谷地區嘅氣候係熱帶沙漠氣候，但係峽谷效應令到嗰度濕度經常好高。開羅風暴亦比較頻繁，每年3、4月風將大量撒哈拉沙漠嘅沙塵吹入城市。冬季普遍比較溫和，最凍月平均氣溫範圍喺9°C到19°C之間，最低溫偶然跌到0°C樓下。夏季長，比較炎熱，但氣溫比起好多沙漠氣候地區要低（最熱月平均氣溫唔超過28°C），40°C以上嘅炎熱天氣亦唔常見。開羅降水極之少，全年平均得25毫米，絕大多數集中喺11月到第二年3月之間；但有時亦會有突發嘅暴雨，引發嚴重嘅洪水。2013年12月13號開羅落過一場大雪，係開羅過去百幾年嚟頭一次落雪。
開羅 - القاهره

經濟
塔拉特·哈爾卜嘅雕像，佢係現代埃及經濟嘅開山鼻祖，位於開羅市中心
從尼羅河望到嘅NBE大樓
開羅嘅地下經濟
開羅嘅經濟傳統上以政府機構同服務業為主，到咗二十世紀先開始發展紡織同食品加工業，特別係甘蔗嘅生產。截至2005年，埃及係阿拉伯世界中最大嘅非石油經濟體。
開羅佔埃及人口嘅11%，但佔經濟（PPP）嘅22%。全國大部分嘅商業活動都係喺呢度產生或者經過呢度。絕大多數嘅出版社同傳媒機構，幾乎所有嘅電影製作公司，一半嘅醫院床位同大學都喺呢度。呢啲都推動咗城市嘅迅速發展，每五座建築就有一座係少過15年歷史。
直到最近，呢種增長仲遠遠超過市政服務嘅發展。屋企、道路、電力、電話同下水道服務都供應緊張。分析員想掌握呢種變化嘅規模，甚至創造咗「超級城市化」呢啲新詞。

醫療
睇埋：埃及醫院列表
開羅同埋隔籬嘅吉薩已經成為埃及嘅主要醫療中心，除咗少數例外，呢度有全國最先進嘅醫療保健。開羅嘅醫院包括獲得JCI認證嘅阿薩拉姆國際醫院，艾因夏姆斯大學醫院，達爾富阿德醫院，尼羅巴德拉維醫院，57357醫院，同埋卡斯爾艾尼醫院。

教育
大開羅一直都係埃及同埋周邊地區嘅教育同教育服務中心。
今時今日，大開羅係好多管理埃及教育制度嘅政府部門嘅所在地，擁有埃及所有城市同省份中最多嘅教育學校同高等教育機構。
開羅嘅一啲國際學校：
想知多啲：埃及學校列表
艾因夏姆斯大學工程學院艾因夏姆斯大學藥劑學院
開羅大學係埃及最大嘅大學，位於吉薩。
新開羅嘅美國大學開羅分校新校區嘅圖書館大樓
大開羅嘅大學：
陳曦齡

陳曦齡，香港商人，維特健靈健康產品創辦人兼行政總裁。

家庭
佢大家姐係陳依齡，細妹係陳美齡。
佢已經結咗婚，老公係有富豪御醫嘅心臟科專科醫生謝德富。
陳楚翰

陳楚翰係香港嘅親中派人士，擔任漳州市政協委員同漳州總會嘅青委會主任，亦係總會嘅副監事長。

政治立場
佢係香港親中派人士，喺2023年曾經呼籲人參與設立政治篩選，並大幅削減直選議席嘅2023年香港區議會選舉。佢主張對香港青少年進行愛國主義教育，亦參與推廣學習貫徹三中全會嘅活動。
陳瑞蓮

陳瑞蓮，香港親中派人士。

政治立場
佢係香港親中派嘅成員，曾經呼籲人參與設立政治篩選並大幅度削減直選議席嘅2023年香港區議會選舉，又參與活動推廣學習貫徹三中全會。
翠寧花園

翠寧花園（英文：Tsui Ning Garden）係香港新界屯門嘅一個私人機構參建居屋屋苑，起喺青山灣填海地上面，近友愛邨、豐景園、兆麟苑同埋安定邨，總共有六棟樓，喺1991年起好。
臨時劫案

《臨時劫案》（Rob N Roll），原名《臨時械劫》，係2024年上畫嘅港產片，由郭富城、林家棟、任賢齊主演，麥啟光執導。套戲係2024年其中一套賀歲片。
杜平

杜平（英文：To Ping；1936年1月25號—2024年12月21號），原名張耀憲，係香港前粵語片電影同電視演員、節目主持人。

入行
杜平喺1950年代尾中期入行加入中聯影業公司訓練班畢業後正式投身電影界，曾經係粵語片當紅小生之一。到1970年代，粵語片衰落以後，杜平加入電視圈，並加入無綫電視，係長壽綜藝節目《歡樂今宵》早期臺柱，其後長期擔任大型晚會司儀，同時亦參演《家變》、《京華春夢》同《網中人》等劇，曾經同森森合唱多首歌曲。1990年代以後，杜平結束演藝生涯，同屋企人移居澳洲墨爾本，1997年喺當地唐人街開設「銀座鐵板燒」餐館。

逝世
2024年12月21號，杜平喺澳洲病逝，享年88歲。佢嘅死訊由香港資深傳媒人汪曼玲公佈。
黃金海岸水上樂園

不過花無百日紅，泳場喺2008年底試過產權問題拗數，雖然喺2009年6月1號開畀人入去游水，但無耐又閂門搞大裝修，直到2010年6月1號改名做黃金海岸水上樂園而重新開放。

設施
黃金海岸水上樂園入面有三個水池，冚唪唥係室外池。其中：
登月

登月（英文：Moon landing），或者叫登陸月球，係指人類控制無人太空船或者直接駕駛太空船降落到月球上面。而家只係得美國、前蘇聯同中國成功派探測器登月，而只係得美國成功派太空人登月。
黎嘉恩

黎嘉恩(Derek)係香港親中派會計界人士，外號「清盤王」，曾經喺德勤中國做副主席，亦係山東省政協常委，同時擔任香港山東社團總會常務副會長。
黎嘉恩自細患有罕見嘅脊椎骨骺發育不良症（SED），影響佢嘅活動能力，但佢成績優異，入讀咗九龍華仁書院，但因為預科唔能夠原校升讀，惟有入讀私校新法書院，高考後決定到樹仁學院（樹仁大學前身）升學。
佢剛畢業就加入關黃陳方會計師樓，1989年加入德勤，處理過不少接管、重組、清盤同破產嘅個案，包括梅艷芳遺產同2024年被委任全面接管泰禾人壽，亞洲電視重組等知名案例。
2024年12月，佢因為同德勤之間嘅勞資紏紛，被德勤起訴，其中德勤指控佢違反合約同受信義務。
伊蒂法克

伊蒂法克（英文：Al-Ettifaq FC）係沙地阿拉伯達曼嘅職業足球球會，依家踢緊沙地職業足球聯賽。
揀飲擇食

揀飲擇食（粵音：gaan2 jam2 zaak6 sik6），又叫偏食，係指對於肯食啲乜同唔肯食啲乜極之揀擇嘅行爲。呢種行為好常發生喺細路度 ，但係大人間唔中都會揀飲擇食。兼且，好多啲自閉症細路有呢種問題，因爲佢哋唔係所有事物都適應到。
Mary Simon

Mary Simon（粵拼：粵化口語音：me1 ri1 saai1 man4；1947年8月21號—），英文全名 Mary Jeannie May Simon:1:40:30，因紐特文名 Ningiukudluk（類似粵拼：ning6 juk1 gat1 lak1:1:40:38:07:14），書面語寫瑪麗·西蒙，係加拿大第30任總督，喺2021年7月6號由小杜魯多提名，7月21號宣誓就職。佢係加拿大第一位原住民裔嘅總督，係藉貫努納維克 Kangiqsualujjuaq 地方嘅因紐特人。1970年代嘅時候喺加拿大廣播公司嘅電台做過記者。
佢嘅母語係因紐特文（Inuktitut），英文係第二語言:1:43:04。佢細個喺庫朱瓦克大，因為學校唔教法文，雖然住喺魁省，但係從來冇機會學，被指係一個唔識法文嘅總督，就任初期話過佢淨係識幾句，但係會努力學。:10:25,18:22
2017年FIFA世青盃

2017年FIFA世青盃係第21屆FIFA世青盃，2017年5月20號至6月11號喺韓國搞，最後英格蘭隊贏咗。
美國移民及海關執法局

美國移民及海關執法局（英文：U.S. Immigration and Customs Enforcement，簡稱ICE）係美國國土安全部轄下嘅一個聯邦執法部門。ICE喺九一一襲擊後設立，負責執行邊境管制、海關、貿易同移民相關嘅聯邦法律。
2019年FIFA女子世界盃

2019年FIFA女子世界盃係第8屆FIFA女子世界盃，2019年6月7號到7月7號喺法國搞，最後美國隊贏咗。